Er bloaz 1221, an impalaer Go-Toba (1180-1239, ren 1183-1198), war e leve da neuze, a iriennas Emsavadeg Jōkyū (承久の乱 jōkyū no ran brezel Jōkyū) enep rejanted ar chlann Hōjō e shōgunelezh Kamakura evit adreiñ ar galloud da lez an impalaer. Chwitañ a reas, ha harluet e voe da Inizi Oki a-gevret gant daou impalaer kozh : Tsuchimikado (1196-1231, ren 1198-1210), a voe harluet da Broviñs Tosa, ha Juntoku (1197-1242, ren 1210-1221), a voe harluet da Enezenn Sado. Goude-se e startaas choazh ar shōgunelezh he galloud politikel e-keñver brientinion Kyōto.